Den 19-årige, der er kendt for at være en del af Aalborgs bandemiljø og medlem af indvandrerbanden WDC (We Don't Care), skal i dag for Vestre Landsret, hvor han er tiltalt for at have sat ild til et klubhus på Nørre Trandersvej i Vejgård, tilhørende rockerbanden Devil's Choice. I byretten blev han idømt halvandet års fængsel. Heraf skal de ni måneder afsones. Ildspåsættelsen fandt sted 22. september 2010, hvor den tiltalte sammen med flere uidentificerede mænd skal have sat ild på klubhuset ved at hælde benzin ud over hoveddøren og derefter kaste en molotovcocktail mod døren. I byretten forklarede den 19-årige, at det var hans kammerat, der havde kastet flasken, men hans eget DNA blev fundet på låget til en flaske med benzin. Retten behandles samtidig en anden sag, hvor den 19-årige er tiltalt for at have stjålet en knallert og have kørt uden kørekort. Det takserede byretten til to måneders fængsel. Den 19-årige er ikke ukendt af retssystemet. Han har blandt andet flere voldsdomme bag sig.

Referat:
En 19-årig mand skal for Vestre Landsret, tiltalt for at sætte ild til et rockerklubhus i Vejgård.